רייצ'ל דיילי

רייצ'ל אן דאלי (נולדה ב-6 בדצמבר 1991 בהרוגייט) היא כדורגלנית אנגלית המשחקת ביוסטון דאש ובנבחרת אנגליה.<ref></ref>

== קריירה מקצועית ==
דיילי שיחקה שלוש שנים עבור קבוצת "רד סטורם" של אוניברסיטת סנט ג'ון<ref></ref> ושברה את שיאי בית הספר למספר הבקעות (50) ונקודות (111). היא לא יכלה להשתתף במשחקים בשנה הראשונה שלה בלימודים, בהתאם לתקנות NCAA, אך במהלך השנה השנייה שלה היא הייתה בהרכב הפותח של כל 21 המשחקים וקבעה את שיאי אוניברסיטת סנט ג'ון לשערים בעונה אחת (23) ונקודות (50).

בשנתה השלישית הייתה דיילי השחקנית המובילה של הקבוצה עם 18 נקודות, כולל שמונה שערים ושני בישולים. בשנתה הרביעית היא הופיעה ב-20 משחקים, ופתחה בהרכב ב-19 מתוכם, וסיימה כמבקיעה המובילה בקבוצה עם 19 שערים, חמישה בישולים ו-18 נקודות. היא הפכה לשחקנית הראשונה בתולדות התוכנית שהגיעה לחצי גמר גביע הרמן.<ref name="sju_bio"></ref>

=== יוסטון דאש ===
דיילי נבחרה על ידי מועדון ה-NWSL יוסטון דאש כבחירה השישית בדראפט מכללת NWSL לשנת 2016.<ref></ref> כבר בשבוע הראשון של העונה דיילי נבחרה לשחקנית השבוע לאחר שתרמה לניצחון 3–1 של הדאש מול שיקגו רד סטארס שער ואסיסט.<ref></ref> היא השתתפה ב-16 משחקים בעונת 2016, עם ארבעה שערים וארבעה בישולים.

דיילי חזרה לדאש לעונת 2017, הופיעה ב-23 משחקים וכבשה חמישה שערים.<ref></ref> ב-20 בנובמבר 2017, יוסטון דאש הודיע כי דיילי חתמה על חוזה חדש עם המועדון.<ref></ref>

בעונת 2018 נבחרה דיילי לשחקנית השבוע בשבוע תשע,<ref></ref> ולשחקנית החודש במאי.<ref></ref> דיילי הייתה בהרכב הפותח בכל 24 המשחקים בדאש וקבעה שיא חדש בקריירה עם 10 שערים.<ref></ref> היא נבחרה ל-MVP של הקבוצה ונבחרה ל-NWSL Second XI לעונת 2018.

דיילי נבחרה לקפטנית לקראת גביע האתגר NWSL 2020. הדאש זכו בגביע הראשון שלהן לאחר ניצחון 2-0 על שיקגו רד סטארס בגמר. דיילי זכתה ב"מגף הזהב" של הטורניר וב-25 ביולי 2020 נבחרה ל-MVP של הטורניר.<ref name="2020MVP"></ref>

ב-3 בספטמבר 2020, דיילי הושאלה לווסטהאם יונייטד ל-4 חודשים.<ref></ref>

== קריירה בינלאומית ==
דיילי ייצגה את אנגליה ברמות עד גיל 15, עד גיל 17, עד גיל 19 ועד גיל 23.<ref></ref> היא הייתה חברה בנבחרת אנגליה בגביע העולם בכדורגל נשים עד גיל 17 שסיימה במקום הרביעי בניו זילנד ב-2008.<ref></ref>

כאשר מארק סמפסון החליף את הופ פאוול כמאמן אנגליה, הוא שם את דאלי בסגל הראשון שלו בדצמבר 2013.<ref></ref> ההופעה הראשונה שלה בליגת הבוגרות הייתה ביוני 2016, כשהבקיעה שער בניצחון 7–0 של אנגליה על סרביה במוקדמות אליפות אירופה בכדורגל נשים 2017, אך דיילי נותרה מחוץ לסגל של סמפסון לאליפות עצמה.<ref></ref>

לאחר שלא זומנה במשך כמעט שנה, דיילי נכללה בסגל של אנגליה לגביע SheBelieves על ידי המאמן החדש פיל נוויל.<ref></ref> דיילי השתתפה בארבעה ממשחקי מוקדמות המונדיאל של אנגליה ב-2018 בהם הצליחה אנגליה להעפיל למונדיאל הנשים 2019.<ref></ref> היא זכתה בגביע SheBelieves 2019 עם אנגליה, שם הופיעה בשני משחקים ושיחקה בכל 90 הדקות בתיקו 2-2 מול ארצות הברית.<ref></ref>

במאי 2021 נבחרה דיילי לנבחרת בריטניה בכדורגל נשים כאחת מששת השחקניות בעמדת המגן.<ref></ref> היא הופיעה בכל ארבעת המשחקים שלהנבחרת ופתחה בהרכב של שלושה מהם.

ביוני 2022 דיילי נכללה בסגל נבחרת אנגליה שזכתה ביורו 2022 לנשים של אופ"א והייתה בעמדת המגן השמאלי בפתיחת כל המשחקים של הנבחרת בטורניר.<ref></ref><ref></ref>

== חיים אישיים ==
דיילי הייתה במערכת יחסים עם חברתה לקבוצת יוסטון דאש קריסטי מיוויס.<ref></ref> כמו כן ניהלה קשרים בעבר גם עם חברותיה לקבוצה שרה גורדן וכריסטן ווסטפאל. ב-2022 דווח כי היא מנהלת מערכת יחסים עם שחקנית מנצ'סטר יונייטד מילי טרנר, הצעירה ממנה ב-5 שנים והשתיים מגדלות ביחד כלב.<ref></ref>

==קישורים חיצוניים==

== הערות שוליים ==

קטגוריה:מגנות כדורגל אנגליות
קטגוריה:מגני כדורגל אנגלים
קטגוריה:חלוצות כדורגל אנגליות
קטגוריה:חלוצי כדורגל אנגלים
קטגוריה:כדורגלניות אנגליות
קטגוריה:להט"ביות בריטיות
קטגוריה:ספורטאיות לסביות
קטגוריה:כדורגלניות להט"ביות
קטגוריה:כדורגלניות בריטיות באולימפיאדת טוקיו (2020)
קטגוריה:בוגרי אוניברסיטת סנט ג'ון בניו יורק
קטגוריה:אנגליות שנולדו ב-1991
קטגוריה:אנגלים שנולדו ב-1991